Matovič, Igor, podpredseda vlády a minister financií SR (2021-11-02):
Ďakujem pekne. Cieľom predkladaného návrhu, tak ako som uviedol v prvom čítaní, je zavedenie zaokrúhľovania cien platených v hotovosti na najbližších 5 eurocentov, tak aby sa minimalizovalo používanie jedno- a dvojcentových mincí. Touto úpravou dôjde k zníženiu nákladov podnikateľov a verejnosti za poplatky bánk za vloženie, resp. spracovanie jedno- a dvojcentových mincí, k zjednodušeniu vydávania mincí pri hotovostnom platobnom styku, už len k takému prozaickému odľahčeniu našich peňaženiek a aj k pozitívnemu efektu na životné prostredie. Príjemcovia platieb aj po tom, ako sa návrhom zákona zavedie povinné zaokrúhľovanie, budú naďalej povinní prijať pri platbách v hotovosti jedno- a dvojcentové mince. Čiže to neznamená, že vlastne tieto mince zmiznú, keďže sme súčasťou jedného eurospoločenstva, tak pravidlá hry sú také, že áno, na území Slovenskej republiky musia naďalej byť prijímané všetky platné platidlá, ktoré platia k euru, a to sú, áno, naďalej aj jedno- a dvojcentové mince. Ale vzhľadom na zaokrúhľovanie tá potreba postupne bude klesať a spoliehame sa na to, že vlastne postupne jedno- a dvojcentové mince vymiznú. Samozrejme, to neznamená, že ceny v obchodoch budú zaokrúhlené na 5 centov. Čiže ceny budú naďalej zaokrúh... nieže zaokrúhľované, vlastne na 1 cent, ako kto uzná za vhodné. Keď bude chcieť mať 99, bude mať 99, keď bude chcieť mať euro 19, bude mať euro 19, euro 17, euro 12, 13, to je v podstate úplne jedno, zaokrúhľuje sa finálny nákup. Minule tu padol taký vlastne pri tej debate a vôbec to teraz nemyslím akože, že to bolo niečo zlomyseľné. Trošku skorej možno išlo o jemnú neznalosť veci, presne akým spôsobom to fungovať bude. Padol tu taký príklad o tých rožkoch, keď si to dobre pamätáte, keď si teda pamätám dobre, bol to osemcentový rožok a v podstate názor, že tým pádom osemcentový rožok sa zaokrúhli hore a zdražejú rožky, zdražejú rožky o 25 %, čiže z osem centov na desať centov. Áno, bolo by to, o 25 % by zdraželi, zdražel rožok, jeden rožok pri tom nákupe. Ak by si ten človek išiel do obchodu kúpiť len jeden rožok, vtedy by ten jeho nákup bol o 25 % drahší, lebo namiesto osem by stál desať v tomto prípade. Ale ja som tu potom použil taký ten príklad, z ktorého bolo jasné, že vlastne ono to je naozaj spravodlivá zmena, lebo niekedy to vyjde do plusu, niekedy do mínusu. A vzhľadom na tie stovky miliónov transakcií, stovky miliónov nákupov na konci to bude, že polovička tých nákupov bude, poviem, 45 % nákupov bude zaokrúhlených dole, 45 bude zaokrúhlených hore a možno tých stredných 10 % nákupov bude zaokrúhlených, nebude musieť byť zaokrúhlených, lebo vlastne už budú, budú na tých 5 centov samé od seba napočítaním toho nákupu. A ono v podstate aj tento príklad presne sedí, lebo keďže máme desať číslic medzi jednotkou a desinou, alebo medzi nulkou a desinou, tak tým pádom päťka v strede, to je pravdepodobnosť 1 ku 10, že ten nákup už bude rovno zaokrúhlený na celé centy. Síce vlastne aj nákup desaťcentový alebo s nulou na konci je zaokrúhlený, takže vlastne 20 % nákupov vôbec ani nebude treba zaokrúhľovať, tých 80 % nákupov sa zaokrúhľovať bude, 40 % dole, 40 % hore. Ale teda ten príklad k tým rožkom, aby, je to veľmi jednoduchý príklad aj na to, aby sme si teda vedeli všetci predstaviť, že sa vôbec nemusíme báť. Ak si ten, kto príde do obchodu, kúpi len teoreticky, taký príklad si predstavme, hoci vôbec nie je pravdepodobný, lebo sami vieme, že asi nikto si nechodí kupovať jeden rožok, ale okej. Ak si kúpi jeden rožok, tak osemcentový rožok, nákup bude namiesto osem centov desať. Ak si kúpi dva rožky, tak namiesto 16 centov bude 15 centov, čiže tam sa zase zaokrúhľuje smerom dole. Ďalší nákup, 24 centov sa zaokrúhľuje smerom hore na 25. Ďalší nákup, štyri rožky, 32 centov sa zaokrúhľuje smerom dole na 30 centov. Ďalší nákup je päť rožkov krát osem centov je 40 centov, 40 centov sa zaokrúhľuje na 40 centov, nerobí sa nič. A ďalší zase tak dokolečka, jeden hore, druhý dole. Inak povedané, ten, komu naozaj ide o ten každý jeden cent, tak si vie sám vypočítať skladbu toho, čo má v tom svojom košíku. A keď to teda preženiem, hyperbolizujem, tak ten, kto chce ušetriť, bude nakupovať vždy párny počet rožkov a vždy bude mať svoj nákup zaokrúhlený smerom dole. Ten, komu to je jedno, bude nakupovať toľko, koľko práve si chce kúpiť a zaokrúhli sa mu raz hore, raz dole a niekedy vôbec. Čiže tohoto zákona sa netreba vôbec báť, len a len veci pomôže, dávno to malo byť urobené a teším sa na vašu podporu. Ďakujem pekne.